English in a Minute, ບົດ​ທີ 56 “Dark Horse” ແປ​ວ່າ ມ້າ​ມືດ
ສຳນວນ “A dark horse” ຊຶ່ງ​ແປ​ວ່າ ມ້າມືດນັ້ນ ໝາຍ​ເຖິງ ບາງຄົນ ຫຼື ບາງສິ່ງ ບາງຢ່າງທີ່ບໍ່ໄດ້ຄາດຫວັງໄວ້​ວ່າ​ຈະ​ຊະນະ. ແຕ່ບາງຄັ້ງ ພວກເຂົາກັບ​ໄດ້ໄຊ​ຊະ​ນະ​ແທ້.
Welcome to English in a minute ຍິນດີຕ້ອນຮັບທ່ານເຂົ້າສູ່ລາຍການພາສາອັງກິດໃນ 1 ນາທີ ມ້າແມ່ນສັດທີ່ສວຍງາມ ແລະອາດມີຫຼາຍສີທີ່ແຕກຕ່າງກັນ, ແຕ່ຄຳວ່າ dark horse ຊຶ່ງແປວ່າ “ມ້າມືດ” ເດຫລະມັນມີໝາຍຄວາມວ່າແນວໃດກັນແທ້? ພວກເຮົາມາພາກັນໄປຟັງບົດສົນທະນາລະຫວ່າງ Anna ແລະ Jonathan ຕໍ່ໄປນີ້ເບິ່ງເນາະ ບາງທີມັນອາດຈະຊ່ວຍໃຫ້ພວກເຮົາເຂົ້າໃຈໄດ້ຫລາຍຂຶ້ນ? ເຈົ້າໄດ້ເບິ່ງລາຍການໃຫ້ລາງວັນຮູບເງົາບໍ່? ຂ້ອຍບໍ່ເຊື່ອເລີຍວ່າ ເລື້ອງ “ຮ່າງກາຍໃໝ່ຂອງແມງລີ້ນໝາ” ຫລື “A Slug's New Body” ຈະໄດ້ຮັບລາງວັນຮູບເງົາວິທະຍາສາດເດັກນ້ອຍໃນພາສາຕ່າງປະເທດທີ່ດີເດັ່ນສຸດ ຂ້ອຍບໍ່ຮູ້ວ່າມັນເປັນປະເພດຮູບເງົາແບບນຶ່ງ ໂອ້ ແນ່ນອນມັນເປັນມ້າມືດ ຂ້ອຍຄິດວ່າເລື້ອງ “ຄ້າຍແມວ” ຫລື “Cat Camp” ຈະຊະນະຊັ້ນດອກ, ເຈົ້າວ່າບໍ່? ໂອ້, ແນ່ນອນ ກະຄິດແນວນັ້ນຫລະ ສຳນວນ “A dark horse” ຊຶ່ງແປວ່າ ມ້າມືດນັ້ນ ໝາຍເຖິງ ບາງຄົນ ຫຼື ບາງສິ່ງ ບາງຢ່າງທີ່ບໍ່ໄດ້ຄາດຫວັງໄວ້ວ່າຈະຊະນະ ແຕ່ບາງຄັ້ງ ພວກເຂົາກັບໄດ້ໄຊຊະນະແທ້ ພວກເຮົາໃຊ້ຄຳ “dark horse” ໃນເວລາທີ່ເວົ້າກ່ຽວກັບເລື້ອງການເມືອງ, ເລື້ອງກິລາ ຫຼື, ດັ່ງທີ່ພວກເຮົາໄດ້ຍິນ, ເລື້ອງລາງວັນຮູບເງົາ